次韻才叔賦菊屏
作者：許及之
朝代：宋

paragraphs: 賓主鐺坐成三丁，以菊分題君得屏。
兩屏夾立君中坐，君其吉兆當屏星。
化工開花等兒戲，園子結花象物形。
宗英乘船正蕩漾，而我對塔方岧亭。
人幸似花同臭味，花亦與人共芳馨。
菊潭之水明且清，楚畹之英駐而齡。
細思杜老看誰健，爭似劉伶終不醒。
男兒聞健且飲酒，良辰莫作癡凍蠅。